陰門陣

陰門陣，又叫做婚人厭炮，係中國人用女人嘅陰部、月經、屎尿等等嘅嘢企圖令敵方槍砲同法術失靈嘅方法；與之相對嘅有陽門陣。

史

大明 
喺播州之役，有少數民族女人除衫，嘗試令明軍嘅火砲射唔中。

明末民變，崇禎九年，張獻忠軍攻擊李覺斯、劉大鞏守嘅滁州，姦殺村落數百名女性之後，將佢哋斬頭、暴露下體，相信可以令官軍嘅火炮失靈。守軍慘不忍睹，奇怪嘅係火炮咁啱故障，李覺斯就擺幾百桶屎出嚟，又咁啱火炮回復正常，李覺斯就以為破解咗陰門陣。

崇禎十四年，李自成軍攻梁嗰陣，將幾百個女人掉轉插入泥土，暴露下體，火炮咁啱發生問題，守軍陳永福就命令士兵唔着衫點炮，另一說係用相同樣數量嘅裸體僧侶做陽門陣反擊。

大清 
第一次鴉片戰爭嗰陣，楊芳奉命到廣東作戰，又話洋人嘅火炮可以打中陸地嘅我軍，必定有善用邪術嘅人，於是係噉收集婦女用嘅屎塔。之後嘅太平天國同義和團都有用到陰門陣。

外國類似嘢

緬甸
2021年，該國政局動蕩，示威處處，軍隊出動鎮壓。有人周圍掛起女人底衫褲，阻嚇前進嘅士兵，皆因當地中、老年男人迷信呢啲嘢「污糟」，喺下面經過會搞到行衰運。

中國軍事史